FOTOKONKURSI EESKIRJAD
1. Osavõtuõigus
Võistlusel „Parim veterinaarne pilt 2022” võivad osaleda kõik loomaarstid ja „Parim varia pilt 2022” võivad osaleda kõik loomaarstid ja loomakliinikute töötajad ning nende pereliikmed (naine, mees, lapsed, ämm, äi, õde, vend, elukaaslane jms), v.a konkursi korraldamisega seotud isikud.
2. Konkursi ajakava
Võistlustööde saatmise tähtaeg on 18. september 2022 kuni 23:59.
3. Konkursi kategooriad
Konkurss toimub kahes kategoorias.
- Esimene kategooria (1) – „Parim veterinaarne pilt 2022”
Võistlevad fotod, mis kujutavad loomaarsti igapäevast tööd kliinikus, maastikul ja mujal. Oodatud on pildid huvitavatest erialastest juhtumistest jms
- Teine kategooria (2) – „Parim varia pilt 2022”
Võistlevad fotod kõigest mis on igapäevaelus või puhkusel huvipakkuv (loodus, loomad, putukad, taimed, inimene jms.)
4. Võistlustööde arv
Iga osaleja võib võistlusele esitada kuni 5 fotot kummassegi kategooriasse.
5. Nõuded fotodele, nende mõõtmed ja märgistamine
Fotosid oodatakse konkursile eelistatult digitaalselt sellel lehel oleva vasakpoolse menüütulba abil vastavalt kategooriale neid üles laadides jpg failidena. Pildifaili pikem külg peab olema vähemalt 2000 pikslit (vastab ligikaudu 3 miljoni piksliga kaamera salvestatud kujutisele). Pildifaili pikema külje maksimumpikkus võib olla kuni 10 000 pikslit. Pildifail peab olema nimetatud järgmiselt: kategooria_autori_nimi_pildi_nimi.laiend (näiteks 1_Jaan_Kass_on_koerust_tais.jpg; 1_Priit_Metssiga_naudib_loojangut.tif).
Failinimi ei tohi sisaldada täpitähti, tühikuid või kirillitsat ning kirjavahemärke (välja arvatud punkt laiendi ees ja alakriipsud failinimes tühikute asemel).
Piltidel on lubatud teha elementaarset heleduse, kontrasti ja värvi korrektsiooni. Konkursile ei või saata fotomontaaze. Korraldajatel on õigus küsida autorilt võrdluseks kaamera originaalfaili (RAW või JPG), slaidi või negatiivi, samuti infot võtteolukorra kohta.
6. Auhinnad
Võistluse auhinnafondi hetkel veel ei avaldata. Igas kategoorias antakse välja esimene, teine ja kolmas koht.
7. Zürii ja hindamiskriteeriumid
Züriisse võivad kuuluda fotograafid, loomaarstid ja loodusetundjad. Hinnatakse fotode väljendusrikkust ja emotsionaalsust, kunstilist ja tehnilist taset, samuti kujutatu väärtust, haruldust ja erakordsust. Zürii eeldab, et pildistamisel on kinni peetud headest tavadest.
8. Piltide kasutamine
Korraldajatel on õigus tasuta kasutada konkursil osalenud pilte võistluse tulemuste avalikustamisel meedias, näitustel, avalikel üritustel, konkursi kodulehe galeriis ja 2023. aasta seinakalendris (12+1 pilti). Auhinnatud pilte võib tasuta kasutada kokkuleppel autoriga ka veterinaariat edendavatel eesmärkidel.
9. Korraldajate vastutus
Korraldajad suhtuvad fotodesse hoolikalt, kahjustamata neid ühelgi viisil.
10. Autori vastutus
Osavõtja vastutab enda ja piltide kohta esitatud andmete õigsuse eest ja kinnitab, et ta on konkursile saadetud piltide autor.